user
Шта је  малвер (енгл. Malware)?
assistant
Злонамеран/штетан софтвер, познатији као малвер (енгл. malware — сложеница од енглеских речи malicious и software што у дословном преводу значи „злонамеран” или „злоћудан” софтвер) појам је који означава софтвер који је намењен за наношење штете на рачунару и рачунарским мрежама.

Дефиниција према организацији НИСТ (Национални институт за стандарде и технологију) гласи: ”појам штетни софтвер се односи на програм који је, најчешће тајно, убачен у систем са намером компромитовања поверљивости, интегритета или доступности жртвиних података, апликација или оперативног система, или на неки други начин покушава ометати жртву”.

Примери
1. Адвер (енгл. Adware) – софтвер који приказује рекламе на рачунару, није нужно злонамеран.
2. Црв (енгл. Worm) – програм који се сам умножава и користи рачунарске мреже како би се копирали на друге рачунаре
3. Малвер покретачког система (енгл. Boot sector malware) – софтвер који се шири модификовањем програма и онемогућава покретање рачунара.
4. Ботнет (енгл. Botnet) – малвер који садржи скуп малвером заражених рачунара који се називају ботови и које контролише хакер
5. Отмица прегледача (енгл. Browser hijack) – мења се подразумевана почетна страница и претраживач без наше дозволе
6. Документовани малвер (енгл. Document malware) – малвер који користи рањивост у апликацијама које омогућавају читање и уређивање докумената
7. Регистратор тастера (енгл. Keylogger) – може бити део и хардвера и софтвера, бележи откуцаје на тастатури, најчешће како би се украле шифре, бројеви кредитних картица и остали осетљиви подаци
8. Малвер е-поште (енгл. Email malware distribution) – софтвер који се шири путем е-поште
9. Лажни антивирус (енгл. Fake antivirus) – малвер који пријављује непостојеће претње како би навео корисника да инсталира софтвер или плати наводну регистрацију и чишћење рачунара
10. Вирус (енгл. Virus) – злонамерни рачунарски програм, мења фајл на диску и може се проширити на друге датотеке
11. Откупнина (енгл. Ransomware) – софтвер који преузима контролу над фајловима или уређајем све док се не плати откупнина
Руткит (енгл. Rootkit) – део софтвера који сакрива  компјутерски програм
12. Шпијунски софтвер (енгл. Spyware) – софтвер који омогућава праћење и  прикупљање осетљивих података без нашег знања
13. Тројански коњ (енлг. Trojan horse) – програм који се претвара да је легитиман софтвер али скривено извршава штетне функције
14. Експлоатисан (енгл. Exploit) – део софтвера који користи рањивост неке апликације како би приступио или заразио рачунар[9]
15. Задња врата (енгл. Backdoor) – отвара пролаз на уређају како би хакер могао да се улогује без знања корисника